Rolf Marbot

Rolf Marbot, egentlig Albrecht Marcuse, (født 28. mai 1906 i Breslau i Tyskland (nå Wroclaw i Polen), død 22. august 1974 i Paris) var en tysk-fransk tekstforfatter, komponist og forlegger av populærmusikk.

Rolf Marbot ble en av de største musikkforleggerne i etterkrigstidens Frankrike. 

Han studerte opprinnelig juridikum i Tyskland. Han tok doktorgrad og hadde planer om å bli advokat. Samtidig opptrådte han som barpianist og akkompagnatør.

Han tok pseudonymet «Rolf Marbot» i 1927.

Rolf Marbot var jøde og ble tvunget til å forlate Tyskland i 1933, Han slo seg ned i Paris under vanskelige forhold, men kjøpte et lite musikkforlag som han senere bygde opp (les éditions Méridian senere les Nouvelles éditions Méridian). Han ble også medeier i et annet forlag (Société d'édition Musicale Internationale, SEMI).

Ved utbruddet av  andre verdenskrig vervet han seg til fremmedlegionen. Under okkupasjonen måtte han gå under jorda og overlot til medarbeidere å drive forlaget. Han ble naturalisert franskmann i 1947.

Fra 1940-årene til slutten av 1960-årene ble han en  sentral figur i musikkindustrien i Frankrike.

Dorian/Herda
Dorian/Herda (René Dorian og Hans Herda) var et pseudonym brukt i fellesskap av komponist- og tekstforfatterparet Bert Reisfeld og Rolf Marbot.

Under dette pseudonymet skrev de blant annet slageren «Mein kleiner grüner Kaktus» for vokalsekstetten Comedian Harmonists i 1934.

 Referanser 

 Eksterne lenker 




Kategori:Tyske forretningsfolk
Kategori:Franske forretningsfolk
Kategori:Franske komponister
Kategori:Tyske komponister
Kategori:Personer fra Wrocław